Un judecător din Iași a luat o decizie inedită de a confisca mașina unui șofer beat implicat într-un accident rutier.
El a hotărât o pedeapsă cu amâncare în locul uneia cu suspendare și a decis „confiscarea parțială, în echivalent bănesc, a mașinii cu care provocase accidentul”. Dar, hotărârea nu a fost apreciată de procurorii de la Curtea de Apel și au revocat confiscarea, conform știrileprotv.
Bărbatul condamnat a consumat alcool în pauza de masă, „două pahare de vin și o doză de bere”, apoi a condus și a provocat un accident rutier, în data de 7 ianuarie 2021. A avut o alcoolemie de 1,19% și a fost trimis în judecată pentru conducere sub influența alcoolului.
Prima oară, judecătorul a avut în vedere faptul că bărbatul nu avea antecedente penale și avea doi copii, dintre care unul minor și a decis condamnarea la 8 luni de închisoare cu amânare, dar confiscarea parțială, adică plata a 6.000 de lei.
Judecătorul a argumentat decizia confiscării ca fiind una necesară pentru „prevenirea săvârșirii de noi infracțiuni”.
Procurorii au respins măsura, iar avocatul inculpatului a evidențiat că „folosirea autovehiculului ține de esența infracțiunii, aceasta neputând fi săvârșită în lipsa folosii acestuia”.
Magistrații de la Curtea de Apel au considerat că 8 luni de închisoare este o pedeapsă prea blândă și au luat decizia de a-l condamna la un an și două luni de închisoare cu suspendare și interzicerea dreptului de a conduce pe trei ani.